Varmijos Mozūrų vaivadija

Varmijos Mozūrų vaivadija () – administracinis-teritorinis vienetas Lenkijos šiaurės rytuose. Administracinis centras ir didžiausias miestas – Olštynas.

 Istorija 

Varmijos Mozūrų vaivadija buvo įkurta 1999 m. sausio 1 d. iš buvusios Olštyno vaivadijos ir didelių Elbingo ir Suvalkų vaivadijos dalių, taip pat prijungiant dalį Torūnės, Cechanuvo ir Ostrolenkos vaivadijų.

 Administracinis suskirstymas 

Varmijos Mozūrų vaivadija sudaryta iš 19 apskričių ir 2 miestų-apskričių. Apskritys suskirstytos į 116 valsčių: 16 miesto, 33 miesto-kaimo ir 67 kaimo valsčių. 

 Lietuviškai  Lenkiškai  Plotas, km²  Adm. centras  Gyventojai (2013) Alėckos apskritis  powiat olecki  874  Alėcka  34887 Barštyno apskritis  powiat bartoszycki  1309  Barštynas  42740 Branevo apskritis  powiat braniewski  1205  Branevas  60205 Dzialdovo apskritis  powiat działdowski  953  Dzialdovas  66485 Elbingo apskritis  powiat elbląski  1431  Elbingas  58260 Geldapės apskritis  powiat gołdapski  772  Geldapė  27460 Ylavos apskritis  powiat iławski  1385  Ylava  93134 Kentšyno apskritis  powiat kętrzyński  1213  Kentšynas  65509 Lėciaus apskritis  powiat giżycki  1119  Lėcius  57616 Lidzbarko apskritis  powiat lidzbarski  924  Varmės Lidzbarkas  42582 Luko apskritis  powiat ełcki  1112  Lukas  89477 Mrongovo apskritis  powiat mrągowski  1065  Mrongovas  51069 Nidzicos apskritis  powiat nidzicki  961  Nidzica  33903 Nove Miasto apskritis  powiat nowomiejski  695  Liubavos Nove Miastas  44265 Olštyno apskritis  powiat olsztyński  2840  Olštynas  122483 Ostrudos apskritis  powiat ostródzki  1765  Ostruda  106727 Pišo apskritis  powiat piski  1776  Pišas  57819 Ščytno apskritis  powiat szczycieński  1933  Ščytnas  71027 Unguros apskritis  powiat węgorzewski  693  Ungura  23693 Elbingas  Elbląg  80  Elbingas Olštynas  Olsztyn  88  Olštynas

 Geografija 

Plotas 24 174 km². Vakaruose ribojasi su Pamario vaivadija, pietvakariuose – Kujavijos Pamario vaivadija, pietuose – Mazovijos vaivadija, o rytuose – Palenkės vaivadija.

Varmijos Mozūrų vaivadijoje yra Mozūrijos ežerynas, kuriame yra apie 2700 ežerų.

Vaivadijos šiaurėje, prie sienos su Kaliningrado sritimi yra mažesnioji Romintos girios dalis (didžioji dalis yra Kaliningrado srities Nesterovo rajone).

 Didžiausi miestai (2004 m.) 
 Olštynas (173,9 tūkst.)
 Elbingas (127,7 tūkst.)
 Lukas (55,8 tūkst.)
 Ylava (33,6 tūkst.)
 Ostruda (32,5 tūkst.)
 Lėcius (29,8 tūkst.)

 Šaltiniai 

 Vaivadijos statistika (Polskawliczbach.pl)